31.7.2007 Den Europæiske Unions Tidende L 198/35 KOMMISSIONENS BESLUTNING af 30. juli 2007 om ændring af Europa-Parlamentets og Rådets forordning (EF) nr. 2037/2000 med hensyn til brugen af halon 2402 i Bulgarien (meddelt under nummer K(2007) 3594) (2007/540/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget (!), særlig artikel 4, stk. 4, nr. iv), og ud fra følgende betragtninger: (1) Kommissionen er i forbindelse med sin gennemgang i henhold til artikel 4, stk. 4, nr. iv), i forordning (EF) nr. 2037/2000 og efter samråd med medlemsstaterne nået frem til nedenstående med hensyn til anvendelsen af halon 2402. Produktionen af halon 2402 ophørte i industrilandene den 1. januar 1994 i overensstemmelse med Montreal- protokollen om stoffer, der nedbryder ozonlaget. Siden har behovet for halon 2402 måttet dækkes fra speciali- serede lagre, hvor der opbevares haloner, som er blevet erstattet med alternativer. Halon 2402 anvendes stadig i nogle sammenhænge i Bulgarien til brand- og eksplosionsbekæmpelse i militær- køretøjer, marinefartøjer og luftfartøjer. Rumænien har meddelt, at halon 2402 ikke anvendes. Ved udskiftning af halonbrandslukningsudstyr med alter- native brandslukningsmidler må der tages hensyn til, hvilke teknisk og økonomisk gennemførlige alternativer eller teknologier der kan accepteres ud fra miljø- og sundhedshensyn. Omstilling til udstyr, som ikke inde- holder haloner, til beskyttelse mod brande og eksplosi- oner i militæranlæg må planlægges på en sådan måde, at der ikke opstår nogen uacceptabel risiko for medlemssta- ternes forsvarsevne. Særlige budgetmidler og en omstil- lingsperiode er ofte påkrævet for at tilpasse alternative brandsikringsmidler, så de kan fungere sikkert og effek- (1) EUT L 244 af 29.9.2000, s. 1. Senest ændret ved Rådets forordning (EF) nr. 1791/2006 (EUT L 363 af 20.12.2006, s. 1). tivt. Der findes i øjeblikket ikke nogen teknisk og økono- misk gennemførlige alternativer til sådanne anvendelser. Ifølge artikel 4, stk. 4, nr. v), i forordning (EF) nr. 2037/2000 skal udstyr, der indeholder haloner, og som ikke er omfattet af de kritiske anvendelsesområder i bilag VIL være taget ud af brug inden den 31. december 2003, og halonerne genvindes i overensstemmelse med artikel 16. For at kunne gøre en undtagelse for kritiske anven- delsesområder, der tillader fortsat anvendelse af halon 2402 i Bulgarien, som tiltrådte EU den 1. januar 2007, bør bilag VII til forordning (EF) nr. 2037/2000 ændres, så dette brandslukningsmiddel kan anvendes til særlige formål. Forordning (EF) nr. 2037/2000 bør derfor ændres i over- ensstemmelse hermed. De i denne beslutning fastsatte foranstaltninger er i over- ensstemmelse med udtalelse fra det udvalg, der er nedsat ved artikel 18, stk. 1, i forordning (EF) nr. 2037/2000 — VEDTAGET FØLGENDE BESLUTNING: Artikel 1 Bilag VII til forordning (EF) nr. 2037/2000 ændres som angivet i bilaget til denne beslutning. Artikel 2 Denne beslutning er rettet til medlemsstaterne. Udfærdiget i Bruxelles, den. 30. juli 2007. På Kommissionens vegne Stavros DIMAS Medlem af Kommissionen